Kommissionens beslutning nr. 2113/2000/EKSF

af 5. oktober 2000

om indledning vedrørende en ny eksportør af en fornyet undersøgelse af afgørelse nr. 283/2000/EKSF om indførelse af en endelig antidumpingtold på importen af visse fladvalsede produkter af jern og ulegeret stål, af bredde 600 mm og derover, ikke pletterede, belagte eller overtrukne, i oprullet stand, kun varmtvalsede, med oprindelse i bl.a. Indien, om ophævelse af tolden på importen fra en eksportør i dette land og om registrering af denne import

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens beslutning nr. 2277/96/EKSF af 28. november 1996 om beskyttelse mod dumpingimport fra lande, der ikke er medlemmer af Det Europæiske Kul- og Stålfællesskab(1), i det følgende benævnt "grundbeslutningen", ændret ved beslutning nr. 1000/1999/EKSF(2), særlig artikel 11, stk. 4,

efter høring af det rådgivende udvalg, og

ud fra følgende betragtninger:

A. Anmodning om en fornyet undersøgelse

(1) Kommissionen har modtaget en anmodning om en fornyet undersøgelse vedrørende en ny eksportør i medfør af artikel 11, stk. 4, i grundbeslutningen. Anmodningen blev indgivet af Ispat Industries Ltd, i det følgende benævnt "ansøgeren", som er en eksporterende producent i Indien.

B. Vare

(2) Den pågældende vare er visse fladvalsede produkter af jern og ulegeret stål, af bredde 600 mm og derover, ikke pletterede, belagte eller overtrukne, i oprullet stand, kun varmtvalsede, i det følgende benævnt "varmtvalsede bredbånd". Varen tariferes i øjeblikket under KN-kode 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10 og 7208 39 90. Disse koder angives kun til orientering.

C. Gældende foranstaltninger

(3) De i øjeblikket gældende foranstaltninger er en endelig antidumpingtold, der er indført ved Kommissionens afgørelse nr. 283/2000/EKSF(3), i henhold til hvilken import i Fællesskabet af den pågældende vare med oprindelse i Indien og fremstillet af denne virksomhed pålægges en endelig antidumpingtold på 9 %, med undtagelse af import fra flere specifikt angivne virksomheder, som pålægges individuelle toldsatser.

D. Årsager til den fornyede undersøgelse

(4) Ansøgeren hævder, at han ikke eksporterede den pågældende vare til Fællesskabet i den undersøgelsesperiode, hvorpå antidumpingforanstaltningerne baseredes, dvs. perioden fra 1. januar 1998 til 31. december 1998, i det følgende benævnt "den oprindelige undersøgelsesperiode".

Ansøgeren hævder tillige, at han begyndte at eksportere den pågældende vare til Fællesskabet efter udgangen af den oprindelige undersøgelsesperiode, og at han ikke er forbundet med nogen af de eksporterende producenter af den pågældende vare, som er genstand for ovennævnte antidumpingforanstaltninger.

E. Procedure

(5) De producenter i Fællesskabet, der vides berørt af sagen, er blevet underrettet om ovenstående anmodning og har haft lejlighed til at fremsætte bemærkninger hertil. Der blev ikke modtaget bemærkninger.

(6) Efter at have undersøgt de foreliggende oplysninger fastslår Kommissionen, at der foreligger tilstrækkelige beviser til at begrunde indledningen af en fornyet undersøgelse i henhold til artikel 11, stk. 4, i grundbeslutningen med henblik på at fastsætte en individuel dumpingmargen for anmodende part, og hvis det konstateres, at der finder dumping sted, den told, der skal pålægges importen til Fællesskabet af den pågældende vare.

a) Spørgeskemaer

Med henblik på at indhente de oplysninger, som Kommissionen anser for nødvendige for at gennemføre sin undersøgelse, sender den et spørgeskema til ansøgeren.

b) Indhentning af oplysninger og afholdelse af høringer

Alle interesserede parter opfordres herved til at tilkendegive deres synspunkter skriftligt og til at fremlægge dokumentation herfor. Kommissionen kan endvidere høre interesserede parter, forudsat at de fremsætter skriftlig anmodning herom og godtgør, at der er særlige grunde til, at de bør høres.

F. Ophævelse af gældende told og registrering af importen

(7) I henhold til artikel 11, stk. 4, i grundbeslutningen skal den gældende antidumpingtold ophæves for så vidt angår den import af den pågældende vare med oprindelse i Indien, der fremstilles og sælges med henblik på eksport til Fællesskabet af ansøgeren. Samtidig skal denne import gøres til genstand for registrering i henhold til artikel 14, stk. 5, i samme beslutning for at sikre, at der, hvis det på grundlag af genoptagelsen af undersøgelsen fastslås, at der finder dumping sted for ansøgerens vedkommende, kan opkræves antidumpingtold med tilbagevirkende kraft fra tidspunktet for genoptagelsen af undersøgelsen. Det er ikke muligt på det nuværende trin i proceduren at anslå størrelsen af den anmodende parts mulige fremtidige betalingsforpligtelse.

G. Tidsfrist

(8) Af hensyn til en forsvarlig forvaltning bør der fastsættes en frist, hvori:

- interesserede parter kan give sig tilkende over for Kommissionen, fremsætte deres synspunkter skriftligt og indgive besvarelsen af det i betragtning 6 nævnte spørgeskema eller alle andre oplysninger, der skal i betragtning under undersøgelsen

- interesserede parter skriftligt kan anmode om at blive hørt af Kommissionen.

H. Manglende samarbejde

(9) I tilfælde, hvor en af de interesserede parter nægter at give adgang til nødvendige oplysninger eller undlader at meddele dem inden for fristen eller lægger væsentlige hindringer i vejen for undersøgelsen, kan der i henhold til artikel 18 i grundbeslutningen træffes afgørelse, positiv eller negativ, på grundlag af de foreliggende faktiske oplysninger.

(10) Konstateres det, at en berørt part har meddelt urigtige eller vildledende oplysninger, ses der bort fra disse oplysninger, og der kan gøres brug af de foreliggende faktiske oplysninger -

VEDTAGET FØLGENDE BESLUTNING:

Artikel 1

Der indledes en fornyet undersøgelse af afgørelse nr. 283/2000/EKSF i medfør af artikel 11, stk. 4, i beslutning nr. 2277/96/EKSF for at fastslå, om og i hvilket omfang importen af varmtvalsede bredbånd henhørende under KN-kode 7208 10 00, 7208 25 00, 7208 26 00, 7208 27 00, 7208 36 00, 7208 37 10, 7208 37 90, 7208 38 10, 7208 38 90, 7208 39 10 og 7208 39 90 med oprindelse i Indien og fremstillet og solgt til eksport til Fællesskabet af Ispat Industries Ltd (Taric-tillægskode A204), Indien, skal omfattes af den antidumpingtold, der indførtes ved afgørelse nr. 283/2000/EKSF.

Artikel 2

Den antidumpingtold, der indførtes ved afgørelse nr. 283/2000/EKSF, ophæves for så vidt angår importen af den vare, der er defineret i artikel 1 i denne afgørelse.

Artikel 3

Toldmyndighederne pålægges i medfør af artikel 14, stk. 5, i beslutning nr. 2277/96/EKSF at tage passende skridt til at registrere den import, der er omhandlet i artikel 1 i denne afgørelse. Registreringen ophører ni måneder efter datoen for denne afgørelses ikrafttræden.

Artikel 4

Interesserede parter skal give sig til kende ved at kontakte Kommissionen, fremsætte deres synspunkter skriftligt og indgive besvarelsen af det i betragtning 6 nævnte spørgeskema eller alle andre oplysninger senest 40 dage fra datoen for denne afgørelses ikrafttræden, hvis der skal tages hensyn til deres bemærkninger i forbindelse med undersøgelsen. Interesserede parter kan også skriftligt anmode om at blive hørt af Kommissionen inden for samme frist på 40 dage. Denne frist gælder for alle interesserede parter, også parter, som ikke er nævnt i anmodningen, og det er derfor i disse parters interesse at kontakte Kommissionen omgående.

Alle bemærkninger og anmodninger fra interesserede parter indgives skriftligt (ikke ad elektronisk vej, medmindre andet er angivet) med angivelse af den interesserede parts navn, adresse, e-postadresse, telefon- og faxnummer og/eller telexnummer.

Oplysninger vedrørende sagen og anmodninger om at blive hørt sendes til følgende adresse: Europa-Kommissionen Generaldirektoratet for Handel

DM-24 8/38

Rue de la Loi/Wetstraat 200 B - 1049 Bruxelles/Brussel Fax (32-2) 295 65 05 Telex 21877 COMEU B.

Artikel 5

Denne beslutning træder i kraft dagen efter offenliggørelsen i De Europæiske Fællesskabers Tidende.

Denne beslutning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. oktober 2000.

På Kommissionens vegne

Pascal Lamy

Medlem af Kommissionen

(1) EFT L 308 af 29.11.1996, s. 11.

(2) EFT L 122 af 12.5.1999, s. 35.

(3) EFT L 31 af 5.2.2000, s. 15.